**Bihać, 06.09.2022. godine.**

**NABAVKA BR. 17 - POZIV ZA DOSTAVLJANJE PONUDA ZA NABAVKU USLUGA**

**EKSPERTA/ICE ZA RAZVOJ POSLOVANJA**

**TEHNIČKI OPIS I UVJETI NABAVKE USLUGA**

**Sadržaj**

* 1. **O projektu i kontekstu radnog zadatka**
	2. **Detaljan opis radnog zadatka**
	3. **Dinamika rada, lokacija, resursi i isporuke dokumenata**
	4. **Izvještavanje i plaćanje**
	5. **Tražene kvalifikacije**
	6. **Način i rok za podnošenje** **prijave**
	7. **Ocjena prijedloga**
	8. **Način i rok za postavljanje pitanja**

* 1. **O projektu i kontekstu radnog zadatka**

Projekt „Aktivacije i integracije nezaposlenih osoba na tržištu rada u Unsko sanskom kantonu“ (u daljem tekstu Projekt) je financiran od strane Međunarodne organizacije rada (MOR/ILO), Europske unije u BiH, Grada Bosanska Krupa i Grada Bihaća. Projekt implementira Grad Bosanska Krupa u suradnji sa: Grad Bihać, Centar za promociju lokalnog razvoja - PLOD Centar Bihać, JU „Služba za zapošljavanje Unsko-sanskog kantona“, Mješovita srednja škola „Safet Krupić“, te poduzećima doo Krupa Kabine, doo Bosankar, doo ZAH, doo ACMA, doo ATNH, doo Safebus, doo Ibrahimović, doo AKM Technlogy, doo Č.J. i doo Kostelski buk.

Projekt je usmjeren na promjenu pristupa ključnih aktera u procesu upravljanja tržištem rada i kreiranja sistema u kojem se upravljanje tržištem rada, te donošenje politika i mjera zasniva na partnerskom, analitičko planskom pristupu, sa jasno postavljenim ciljevima i ulogama svih aktera. Da bi put prema takvoj promjeni uopće bio otvoren, neophodno je graditi i jačati Lokalno partnerstvo za zapošljavanje (LPZ BI-BK) u koje su pored gradova Bihać i Bosanska Krupa, uključeni Centar za promociju lokalnog razvoja - PLOD Centar Bihać, JU „Služba za zapošljavanje Unsko-sanskog kantona“, Mješovita srednja škola „Safet Krupić“ te gore navedena poduzeća iz metaloprerađivačkog sektora i sektora turizma.

Očekuje se da projekt doprinese uspostavljanju integriranog, strateškog, participativnog pristupa upravljanju tržištem rada. Ovakav ishod će omogućiti da LPZ BI-BK formira funkciju upravljanja tržištem rada na lokalnom nivou i provodi je i nakon isteka projekta. Tome će doprinijeti ostali projektni ishodi, u vidu osnaženih kapaciteta LPZ BI-BK, te kreiranja tehničkih pretpostavki za obuku radne snage. Posebna pažnja će biti posvećena poticanju nezaposlenih osoba i teže zapošljivih kategorija da se aktiviraju i njihovom uključivanju u programe obuke i zapošljavanja/ samozapošljavanja, što će osigurati dalju zainteresiranost i uključenost poslodavaca i nezaposlenih osoba u ovom procesu.

Krajnji korisnici projekta su nezaposlene osobe (od kojih su bar 50% teže zapošljive osobe) koje se nalaze na evidenciji SzZ USK, a čija aktualna zanimanja nisu srodna sa potrebama tržišta rada, odnosno osobe koje iskažu namjeru za unaprjeđenjem konkurentnosti na tržištu rada. Direktnu korist će imati minimalno 80 korisnika, bilo kao korisnici programa za stručno osposobljavanje, odnosno korisnici programa podrške samozapošljavanju.

* 1. **Detaljan opis radnog zadatka**

U fokusu ovog radnog zadatka su korisnici programa savjetodavne i financijske podrške razvoju poduzetništva, koji su u okviru ovog projekta otvoreni u Bihaću i Bosanskoj Krupi. Putem ovog programa Grad Bosanska Krupa je dodijelio bespovratna sredstva za 2 korisnika koja su već registrirala svoje biznise, dok je proces izbora minimalno 3 korisnika bespovratnih sredstava u Gradu Bihaću još uvijek u toku i očekuje se da isti bude okončan do početka realizacije ovog radnog zadatka.

Svrha ovog radnog zadatka je osigurati savjetodavnu podršku naprijed navedenim korisnicima bespovratnih sredstava. Savjetodavna podrška obuhvata analizu njihovog poslovanja, te kreiranje preporuka za održivost i razvoj poslovanja. Osim toga, savjetodavna podrška uključuje i stručnu podršku u kreiranju izvještaja kojeg su ovi korisnici na osnovu ugovora o bespovratnim sredstvima obavezni podnijeti

Cilj savjetodavne podrške je pomoći korisnicima bespovratnih sredstava da učinkovito upravljaju svojim novouspostavljenim biznisima, ostvaruju planirane ciljeve te da dosljedno izvještavaju ključne dionike, odnosno LPZ BI-BK o ostvarenim rezultatima.

Savjetodavna podrška uključuje sljedeće aktivnosti:

1. Analiza trenutnog stanja novouspostavljenih biznisa.

U okviru ove aktivnosti zadatak eksperta/ice je da provede pojedinačnu analizu svakog novouspostavljenog biznisa, s ciljem utvrđivanja trenutnog stanja i identifikacije rizika, ključnih izazova, te mogućnosti za održivost i dalji rast i razvoj biznisa. Analizom će biti obuhvaćeni svi aspekti poslovanja, uključujući organizaciju rada, tržišne pozicije, konkurenciju, financije, kao i drugi relevantni aspekti poslovanja. Analiza se provodi na temelju uvida u dokumentaciju Programa na osnovu koje su korisnici dobili bespovratna sredstva i direktnih sastanaka-posjeta korisnicima. (max 10 radnih dana)

1. Kreiranje prijedloga plana za održivost i razvoj poslovanja

Zadatak eksperta/ice u okviru ove aktivnosti je da kreira prijedlog za održivost i razvoj poslovanja za svaki pojedinačni biznis. Prijedlog plana za održivost i razvoj poslovanja se zasniva na provedenoj analizi trenutnog stanja, a treba biti dobro strukturiran i detaljan kako bi pružio jasne smjernice za postizanje ciljeva. S tim u vezi, ovaj plan treba uključivati kratkoročne i dugoročne ciljeve, strategije za rast, potrebne resurse, akcijski plan, te ključne rizike i izazove. (max 20 radnih dana)

1. Praćenje napretka i savjetodavna podrška u implementaciji planova

U okviru ove aktivnosti, zadatak eksperta/ice je da pruži korisnicima ograničenu savjetodavnu podršku u početnoj fazi provedbe planova za održivost i razvoj poslovanja. Savjetodavna podrška u ovoj fazi igra ključnu ulogu u osiguravanju uspješne implementacije plana, a ista uključuje redovitu komunikaciju između konsultanta i korisnika, razmjenu informacija o progresu, podrška u rješavanju problema, praćenje ključnih pokazatelja uspješnosti (KPI-ji), te po potrebi prilagodba planova. (max 10 radnih dana)

1. Savjetodavna podrška u pripremi izvještaja

Jedan dio ovog radnog zadatka je posvećen pružanju podrške korisnicma u pripremi Izvještaja o utrošku bespovratnih sredstava. Kao što je to prethodno navedeno, korisnici ovog radnog zadatka su osobe koje su se kvalificirale za učešće u Programima financijske i savjetodavne podrške razvoju poduzetništva koje u okviru Projekta provede gradovi Bihać i Bosanska Krupa. Temeljm Ugovora o dodjeli sredstava, korisnici su obavezni dostaviti izvještaje o realizaciji. Zadatak konsultanta je da pruži savjetodavnu i tehničku podršlku korisnicima, kako bi osigurali da su njihovi izvještaji sačinjeni u skladu sa propozicijama Programa. (max 10 radnih dana)

* 1. **Dinamika rada, lokacija, resursi i isporuke dokumenata**

Vrijeme predviđeno za realizaciju ovog zadatka iznosi maksimalno 50 radnih dana. Planirani početak aktivnosti je 15. septembar 2023. godine, a sve aktivnosti moraju biti završene najkasnije od 15. novembra 2023. godine.

Ekspert/ica za će slijediti dinamiku predstavljenu u tabeli ispod, te je u obavezi u dole navedenim terminima isporučiti planiranu tehničku podršku i dokumente:

|  |  |
| --- | --- |
| **Očekivani dokumenti/tehnička/stručna podrška koji se očekuju od strane eksperta/ica.**  | **Rok isporuke / datumi** |
| * Provedene analize biznisa koji su uspostavljeni u okviru Programa financijske i savjetodavne podrške (10 radnih dana)
 | 25.09.2023. godine |
| * Kreirani prijedlozi planova za održivost i razvoj uspostavljenih biznisa (20 radnih dana)
 | 20.10.2023. godine |
| * Pružena savjetodavna podrška korisnicima u praćenju napretka i implementaciji planova (10 radnih dana)
 | 25.10.2023. godine |
| * Pružena savjetodavna podrška korisnicima u kreiranju izvještaja (10 radnih dana)
 | 15.11.2023. godine |

Lokacija obavljanja zadatka je proizvoljna lokacija konsultanta/ice.

* 1. **Izvještavanje i plaćanje**
* Izvještavanje

Ekspert/ica će isporučiti tražene rezultate korisnicima i PLOD Centru kao ugovornom organu. Ekspert/ica će biti u redovnoj komunikaciji i korespondenciji sa naručiocem, te će po potrebi obavljati konsultacije sa naručiocem posla. U procesu kreiranja gore pometnutih dokumenata, ekspert/ica je obavezan da ukoliko ima potrebe, izvještava pismeno projektnog službenika o napretku i eventualnim poteškoćama u radu i potrebama putem e-maila, a koristeći adresu plod@plod.ba.

* Plaćanje

Ekspert/ica je obavezan da kao rezultat provedenog zadatka naručitelju posla isporuči dokumente koji su sadržani u poglavlju 1.3., te zahtjev za plaćanje u formi koju će osigurati naručitelj posla.

* Dinamika isplate
	+ 30% avansno, najkasnije 7 dana od potpisa ugovora,
	+ 70% nakon obavljenog posla, najkasnije 7 dana od dana prihvatanja Izvještaja eksperta/ice.

**1.5. Tražene kvalifikacije**

Ekspert/ica mora imati minimalno slijedeće kvalifikacije i radno iskustvo:

* Visoko obrazovanje iz oblasti ekonomije, biznisa, ekonomskog razvoja i sl. Prednost će imati kandidati sa završenim magisterijem iz navedenih oblasti.
* Najmanje 10 godina radnog iskustva u oblasti ekonomskog razvoja i razvoja poslovanja mikro, malih i srednjih poduzeća.
* Izvrsno poznavanje BHS i engleskog jezika
	1. **Način i rok za podnošenje prijave**
		1. Način podnošenja prijave

Tehnička ponuda treba da sadrži:

1. Pismo interesa, potpisano od strane ponuđača;
2. Kratku tehničku ponudu koja će uključivati prijedlog metodologije i organizacije za izvršenje radnih zadataka, potpisanu od strane ponuđača.
3. Dinamički plan za izvršenje radnih zadataka.
4. CV konsultant/ice sa detaljnim informacijama o relevantnom prošlom iskustvu, te minimalno 2 reference s punim kontakt informacijama, potpisan od strane ponuđača.

Dokumenti navedeni pod stavkama od a) do c) trebaju biti zapakovani posebno u jednu kovertu, a na koverti treba biti navedeno: TEHNIČKA PONUDA, Nabavka br. 17, Ime i prezime ponuđača.

Financijska ponuda treba da sadrži:

1. Financijsku ponudu. Forma financijske ponude se nalazi u prilogu br. 1) ovog poziva. Financijska ponuda treba da bude iskazana u bruto cijeni konsultantskog dana i ukupnom bruto iznosu za predviđeni broj dana ovog angažmana iskazano u BAM. Bruto cijena konsultantskog dana uključuje neto naknadu, pripadajuće poreze i doprinose koji proizlaze iz ovog ugovora o djelu, te ostale troškovi konsultanta koji su neophodni za realizaciju ovog posla (prijevoz, komunikacija i sl.)

Gore navedena financijska ponuda treba biti zapakovan odvojeno od tehničke ponude, u zasebnu kovertu, a na koverti treba biti navedeno: FINANCIJSKA PONUDA, Nabavka br. 17, Ime i prezime ponuđača.

**Koverte sa tehničkom ponudom i financijskom ponudom treba staviti u veliku kovertu na kojoj će biti naznačeno:**

Adresa naručitelja: PLOD Centar, ul. Dječjih žrtava 27, 77000 Bihać.

Evidencijski broj nabavke: Nabavka br. 17,

Naziv predmeta nabavke: Nabavka usluga eksperta/ice za izradu Akcionih planova za poboljšanje upravljanja tržištem rada u Bihaću i Bosanskoj Krupi

Naznaka: „Ne otvaraj“

Na pozadini koverte: Naziv i adresa ponuđača,

**Prijava se podnosi isključivo putem pošte na adresu PLOD CENTAR BIHAĆ, Dječjih žrtava 27, 77000 Bihać.**

* + 1. Rok za dostavljanje prijave

**Rok za dostavljanje ponude je 15.09.2023. godine, (petak) do 13.00 sati.**

Nepotpune i neblagovremene ponude se neće uzeti u razmatranje.

* 1. **Ocjena prijedloga**

Sve ponude koje ispunjavaju administrativne uvjete će biti ocjenjene.

Kriterij za dodjelu ugovora je ekonomski najpovoljnija ponuda. Ukupan broj bodova se dobije zbirom bodova koje ponuđač ostvari po osnovu A) kvalitete ponude i B) cijene ponude. Ponuda može ostvariti maksimalno 100 bodova, i to po osnovu kvalitete, ponuda može ostvariti maksimalno 70 bodova, a po osnovu cijene, maksimalno 30 bodova.

Prilikom ocjene kvalitete ponude komisija će vrjednovati: kompetencije i iskustvo eksperta/ice u traženim oblastima, prijedlog metodologije i organizacije rada i dinamički plan realizacije radnog zadatka .

* 1. **Način i rok za postavljanje pitanja**

Molimo Vas da u slučaju dodatnih pojašnjenja isključivo koristite e-mail: plod@plod.ba. Rok za postavljanje pitanja je 48h prije roka za dostavu ponude.

* **KRAJ -**

**Prilog 1 Financijska ponuda**

**Ime i prezime konsultanta/ice:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Predmet nabavke:** Poziv za dostavljanje ponuda za nabavku usluga eksperta/ice za razvoj poslovanja

**Broj i datum nabavke:** 17 od 06.09.2023. godine

|  |  |  |  |  |  |
| --- | --- | --- | --- | --- | --- |
|  | **A** | **B** | **C** | **D** | **E** |
| **Opis** | **Jedinica mjere** | **Količina**  | **Cijena (KM)** | **Iznos****(KM)** |
| **Naknada za konsultanta/icu** |
| 1 | Naknada (neto + porezi i doprinosi) | Dan |  |  |  |
| **Ostali troškovi** |
| 2 | Troškovi transporta |  |  |  |  |
| 3 | Troškovi komunikacije  |  |  |  |  |
| 4 | Ostali troškovi (navesti) |  |  |  |  |
| **UKUPNO** |
| **5** | **UKUPNO (1+2+3+4)** |  |

|  |  |  |
| --- | --- | --- |
| Ukupan iznos (KM) | Broj radnih dana | Bruto cijena po danu (KM) |
| *Navesti iznos koji se nalazi u polju E5 u tabeli iznad* | *Navesti broj koji se nalazi u polju C1 u tabeli iznad* | *Navesti iznos koji se dobije kada se podijeli iznos iz polja E5 sa brojem koji je naveden u polju C1* |

 Datum Potpis

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

 Ime i prezime